## IV. A LEGÚJABB KOR TÖRTÉNETE

ÍRTA
IVÁNYI-GRÜNWALD BÉLA

Tizenkilenc térképpel

> Legelsősorban kötelességem köszönetet mondani két jóbarátom szíves, önzetlen fáradozásaiért, kiknek segítsége nélkül könyvem mostani alakjában nem készülhetett volna el. Dr. vitéz Farkass Jenő fárasztó munkával dolgozott velem a könyv stílusának kicsiszolásán, a munka esetleges stílusértéke nagyrészt az ő érdeme. Dr. Stark János szíves tanácsait, útbaigazításait a Harmadik Könyvben nagyon sokszor vettem igénybe, e mellett – főleg a diplomáciai törekvések angol belpolitikai és világgazdasági összefüggéseinek előadásánál – felhasználtam kéziratos tanulmányait, melyeknek szíves rendelkezésemre bocsátásáért ezúton mondok köszönetet. A mellékelt térképek tervezése a legapróbb részletekig dr. Glaser Lajos kartársam egyéni munkája. Dr. Mérei Gyula kartársam sokat fáradozott egyes kérdések irodalmának összeállításával, egyes adatok kontrolljával; a kis államok fejlődésére vonatkozólag igen használható összeállításokat bocsátott rendelkezésemre.