#### Jegyzetek

1.) Szentpétery Imre könyve a borsmonostori apátság Árpád-kori okleveleiről.

2.) Századok, 1913. 189., 281., 396., 466. l.

3.) Jakubovich Emil, mint szíves közléséből tudom, III. Bélának 1193. évi eredeti oklevelét (Orsz. Ltár. D.O. 27. sz.) tüzetesen összehasonlította az ugyanez évből és III. Bélától származó eredeti Frangepán-oklevéllel (hasonmása: Fejérpataky: III. Béla oklevelei. 21. l.), valamint a pannonhalmi Liber Ruber 1192-i Béla f. oklevelének szövegével. Az összehasonlítás kedvező eredménnyel végződött, amennyiben az Erdélyitől hamisnak deklarált csurgói oklevél írása – mint arról magam is meggyőződtem és mint azt már Fejérpataky is kiemelte (A kir. kancellária. 34. l.) – oly tökéletes pontossággal egyezik a tőle távol álló Frangepán-oklevél írásával, az egyes szavak s maga a fogalmazás is oly teljes egyezést mutatnak úgy ezzel, mint a pannonhalmi Béla-kori oklevéllel, hogy azok feltétlenül egyazon fogalmazó, illetve író kezéből kerültek ki. Hitelességük tehát kérdésen felül áll. V. ö. Jakubovich cikkét: Magyar Nyelv, 1916. (Sajtó alatt.)

4.) V.ö. az oklevelekről: Századok, 1913. 189. s. köv. és 396. l. – Az 1225. évit lásd: Soproni oklevéltár. I. 9. l.

5.) Wenzel I. 57. (1190. k.: tévesen 1194 évsz.-mal); Soproni oklevéltár I. 9. (1225); Kubinyi: Monumenta. I. 10. l. (1224). Utóbbi oklevelet a vita folyamán hamisnak gondoltam, mert 1000 („mille”) zuán sóról szól. Szentpétery azonban megállapította, hogy a „mille” alatt rasura látszik s eredetileg nyilván „cc-os” állt ott helyesen. – Szövege egyébként kifogástalan. Viszont a másik 1224. évi oklevél hamisnak bizonyult.

6.) Knauz: Mon. Strigon. I. 146. l. E szerencsétlen oklevelet, noha ellene támasztott kifogásait már két ízben megcáfoltam, Erdélyi László még mindig hamisnak akarja bizonyítani. (Árpádkori társadalomtört. legkritikusabb kérdései. Budapest, 1915. 9–10. l.) Igaz, most már csak nagy általánosságban veti oda, hogy „tartalmában többszörösen gyanús”. Nyilván érzi, hogy az oklevél világos szövege mily nagy ártalma van a földbérelmélet légvárának s vele egész művésziesen konstruált társadalmi rendszerének!