# MAGYAR KÖZÉPKOR

## [Szerkesztői megjegyzések]

Ez a könyv első – és eddig egyetlen – alkalommal a Magyar Történelmi Társulat gondozásában jelent meg 1938-ban, mint a szerző összegyűjtött munkáinak első kötete.

Kötetünk szövege – az alábbiakat kivéve – mindenben megegyezik az 1938-as eredeti kiadás szövegével: a szöveget eredeti alakjában közöljük, kizárólag a nyilvánvaló elírásokat és értelemzavaró sajtóhibákat igazítottuk ki, továbbá néhány olyan nyelvtani változtatást vezettünk át a szövegen, ami eredetiben a magyar helyesírás változása folytán ma már erősen zavarólag hatna (főleg a helységneveknél: pl. szatmármegyei helyett Szatmár megyei, szamosmenti helyett Szamos-menti stb.). A személy- és helyneveket sem írtuk át a ma használatos alakba (pl. Konstantinus–Konsztantinosz, Priskos–Priszkosz stb.), hanem azt tanulmányonként az első előforduláskor [ ]-ben jeleztük. Egységesítettük viszont a szerző által többféleképpen használt szavak, nevek és kifejezések írásmódját (pl. Bulcsú, gyepű, kazár stb.). A [ ]-ben található kiegészítések a szerkesztőtől származnak.