##### 1. Párisi márka.

Kiindulópontul mindenesetre a párisi márkát kell vennünk, a melynek sulyát a szakirodalom – az eredeti XIV. századi normálsúly alapján – teljes pontossággal megállapította. A párisi márka 1/50-része a – János franczia királynak 1350 körül, tehát Pegolotti korában készült normálsúlya nyomán készített s ma is meglevő – régi párisi normálsúlynak, a 12237.645 g súlyú „Pile de Charlemagne”-nak.

1 párisi márka pontos súlya:
244.7529 gramm.[1]

Súlyrészeire osztva:

Párisi márka | Uncia | Súlydenár | Gramm
1 | 8 | 192 | 244.7529
| 1 | 24 | 30.5941125
|  | 1 | 1.27475

> [1] V. ö. Hilliger, Benno: Studien zu mittelalterlichen Maassen und Gewichten. (Historische Vierteljahrschrift. III. Jahrg. 1900. Leipzig. 1900) 210. l. – K. H. Schäfer: Wertvergleichungen… [Vatikanische Quellen. II. Bd. Paderborn, 1911] 41*–42*. l. – Luschin v. Ebengreuth: Allgemeine Münzkunde u. Geldgeschichte. München, 1904. 155. l. – Larousse: Grand dictionnaire universelle du XIX. Siècle, Tome X. Paris, 1873. 1129. l. – Noback, Chr. u. Fr.: Vollständiges Taschenbuch der Münz-, Maass- und Gewichtsverhältnisse. Leipzig, 1850. 855. l. – La Grand Encyclopédie. Tome 23. Paris. 17. l. – Engel–Serrure: Traité de numismatique du moyen âge. I. Paris, 1891. XXXVII. l. stb.