### AZ ŐSMŰVELTSÉG AKARATI ELEMEI

Az emberi kultúra a természet talaján álló, de annak uralma alól magát kezdettől fogva függetleníteni akaró ember alkotása. Szemléleti elemei mellett már az emberi lét kezdeteivel egy időben feltűnik az akarati elem. A természeti erőkkel és fenevadakkal vívott örökös harc és küzdelem, az önvédelem és az élelemszerzés tökéletesítésének vágya az ember testi erejét megsokszorozó és ügyességét fokozó eszközök készítésére ösztönözte.

A legkezdetlegesebb emberre is jellemző a tűzcsiholó, vízhasználati és szerszámkészítő tevékenységekben, a céltudatos munkában és a tervszerű gazdálkodásban az ember tudatos munkaakarata és cselekvő készsége érvényesül.