#### b) A müncheni udvari könyvtár XVI. századi codexe.[1]

A müncheni udvari könyvtár kéziratai közt van az a XVI. század elejéről származó codex, a mely megállapítja néhány nevezetesebb középeurópai súlynak a nürnbergi márkához, illetve ennek súlyrészeihez való viszonyát s a melynek adatait és táblázatait nyomatták le, illetve vették alapul a későbbi nürnbergi szakírók, a XVI. századi Meder, a XVIII. századi Hoffmann és Schoapp.

A codex számításainak feloldásánál a nürnbergi márkát veszszük ismertnek. A nürnbergi márka azonos volt a velenczei márkával,[2] tehát súlyát – Pegolotti adatai alapján –
237.872 grammra
kell tennünk.

Nürnbergi márka | Lat | Quentchen | Pfennig | Gramm
1 | 16 | 64 | 256 | 237.872
| 1 | 4 | 16 | 14.867
|  | 1 | 4 | 3.71675
|  |  | 1 | 0.9291875

> [1] Cod. Germ. Nr. 158. Meder: Handel Buch. Nürnberg, 1562. 72–78 levélen több hibával adja e XVI. századi kézirat tábázatait. Számításaimhoz az eredeti kéziratot használtam.

> [2] Muffat id. h. XII. 81–82. l. – Hoffmann: Alter und Neuer Mùnzschlùssel. I. Nürnberg, 1715. pag. 78. tabella. – Schoapp: Europäische Gewichtsvergleichungen. Nürnberg, 1722. 78. l.